Document ID: 32004R0763

Ir-Regolament tal-Kummissjoni (KE) Numru 763/2004
tat-23 ta' April 2004
li jistabbilixxi d-derogi mir-Regolament (KE) Nru 800/1999 rigward il-prodotti fil-għamla ta' oġġetti mhux koperti bl-Anness I tat-Trattat esportati lejn pajjiżi terzi għajr Ċipru, l-Ungerija u l-Polonja
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi l-arranġamenti kummerċjali li japplikaw għal ċerti oġġetti li jirriżultaw mill-proċessar ta' prodotti agrikoli [1], u b'mod partikolari l-Artikolu 8(3) tiegħu,
Billi:
(1) L-Artikolu 16 [2] tar-Regolament tal-Kummissjoni (KEE) Nru 1520/94 tat-13 ta' Lulju 2000 li jistabbilixxi regoli komuni dettaljati sabiex tiġi applikata fil-għamla ta' oġġetti s-sistema tal-konċessjoni ta' rifużjonijiet fuq ċerti prodotti tal-biedja esportati fil-għamla ta' oġġetti mhux koperti bl-Anness I mat-Trattat, u l-kriterji sabiex jiġi ffissat l-ammont ta' dawn ir-rifużjonijiet [3], jipprovdi illi r-Regolament tal-Kunsill (KE) Nru 800/1999 tal-15 ta' April li jistabbilixxi r-regoli komuni dettaljati sabiex tiġi applkata s-sistema tar-rifużjonijiet fuq l-esportazzjoni għall-oġġetti tal-biedja għandu japplika għall-esportazzjonijiet tal-prodotti fil-għamla ta' oġġetti mhux koperti bl-Anness I tat-Trattat.
(2) L-Artikolu 3 tar-Regolament (KE) Nru 800/1999, jipprovdi illi l-intitolament għar-rifużjoni fuq l-esportazzjonijiet jinkiseb ma' l-importazzjoni f'pajjiż terz speċifiku meta tapplika rifużjoni ddifferenzjata għal dan il-pajjiż terz. L-Artikoli 14, 15 u 16 ta' dan ir-Regolament jistabbilixxu l-kondizzjoniiet għall-ħlas tar-rifużjni ddifferenzjata, b'mod partikolari d-dokumenti li jridu jiġu forniti bħala prova ta' l-importazzjoni ta' l-oġġetti f'pajjiż terz.
(3) Fil-każ ta' rifużjoni ddifferenzjata, l-Artikolu 18(1) u (2) tar-Regolament (KE) Nru 800/1999 jipprovdi illi parti mir-rifużjoni, ikkalkolata billi tintuża r-rata l-iktar baxxa tar-rifużjoni, titħallas ma' l-appliklazzjoni mill-esportatur ladarba tkun ġiet fornita l-prova illi l-prodott ikun ħalla t-territorju tad-dwana tal-Komunità.
(4) Ir-Regolament tal-Kummissjoni (KE) Nru 646/2004 tas-6 ta' April 2004 li jiffissa r-rati tar-rifużjonijiet li japplikaw għal ċerti prodotti mill-ħalib esportati fil-għamla ta'oġġetti mhux koperti bl-Anness I tat-Trattat [4], ir-Regolament tal-Kummissjoni (KE) Nru 644/2004 tas-6 ta' April 2004 li jiffissa r-rati tar-rifużjonijiet li japplikaw għal ċerti prodotti mis-settur taz-zokkor esportati fil-għamla ta' oġġetti mhux koperti bl-Anness I mat-Trattat [5], ir-Regolament tal-Kummissjoni (KE) Nru 645/2004 tas-6 ta' April 2004 li jiffissa r-rati tar-rifużjonijiet li japplikaw għal ċerti prodotti taċ-ċereali u tar-ross esportati fil-għamla ta' oġġetti mhux koperti bl-Anness I mat-Trattat [6], u r-Regolament tal-Kummissjoni (KE) Nru 643/2004 tas-6 ta' April li jiffissa r-rati tar-rifużjonijiet li japplikaw għall-bajd u l-isfra tal-bajd esportati fil-għamla ta' oġġetti mhux koperti bl-Anness mat-Trattat jipprovdu illi r-rifużjonijiet ta' l-esportazzjonijiet ma għandhomx jiġu ffissati rigward l-oġġetti mhux koperti bl-Anness [7] mat-Trattat meta esportati lejn Ċipru u l-Polonja u rigward l-oġġetti mhux riferiti fl-Artikolu 1(2) tar-Regolament (KE) Nru 999/203 [8] meta jiġu esportati lejn l-Ungerija.
(5) B'konsegwenza ta' dan, l-awtoritajiet ta' Ċipru, l-Ungerija u l-Polonja kellhom jindaħlu għalbiex iħallu l-importazzjonijiet ta' l-oġġetti interessati, li kienu ddaħħlu taħt il-kontroll tad-dwana wara s-6 ta' April 2004, lejn it-territorji tagħhom biss jekk ikunu akkumpanjati minn dokumenti li juru li ġew importati direttament mill-Komunità.
(6) Sabiex tiġi evitata l-imposizzjoni ta' spejjeż mhux meħtieġa fuq l-operaturi fin-negozju kummerċjali tagħhom ma' pajjiżi terzi oħra, huwa pproprjat li tiġi dderogata mir-Regolament (KE) Nru 800/1999 safejn u sakemm dan ikun jeħtieġ prova ta' l-importazzjoni fil-każ ta' rifużjonijiet iddifferenzjati. Huwa wkoll mhux approprjat meta ma jkunu ġew iffissati l-ebda rifużjonijiet fuq l-esportazzjoni għall-pajjiżi partikolari tad-destinazzjoni fil-kwistjoni, li ma jitqiesx dan il-fatt meta tiġi stabbilita l-iktar rata baxxa tar-rifużjoni.
(7) Il-miżuri pprovduti f'dan ir-Regolament huma skond l-opinjoni tal-Kumitat tal-Ġestjoni dwar kwistjonijiet orizzontali li jirrigwardaw il-kummerċ fi prodotti agrikoli pproċessati mhux imniżżla fil-lista fl-Anness I mat-Trattat,
ADOTTAT DAN IR-REGOLAMENT:
Artikolu 1
Bħala deorga mill-Artikolu 16(1) tar-Regolament (KE) Nru 1520/2000, meta r-rifużjoni ddifferenzjata tkun ir-riżultat biss li ma tkunx ġiet iffissata rifużjoni għal Ċipru, l-Unerija jew il-Polonja, prova illi jkunu ġew ikkompletati l-formalitajiet tad-dwan madwar l-importazzjoni ma għandhiex tkun kondizzjoni għall-ħlas ta' rifużjoni rigward l-oġġetti kollha elenkati fl-Anness B mar-Regolament (KE) Nru 1520/2000.
Artikolu 2
Il-fatt illi ma tkun ġiet iffissata l-ebda rifużjoni ta' l-esportazzjoni rigward l-esportazzjoni lejn Ċipru, l-Ungerija jew il-Polonja għall-oġġetti elenkati fl-Anness B mar-Regolament (KE) Nru 1520/2000 ma għandux jitqies, rigward l-esportazzjonijiet lejn pajjiżi terzi oħra, għalbiex tiġi stabbilita r-rata l-iktar baxxa tar-rifużjoni fit-tifsira ta' l-Artikolu 18(2) tar-Regolament (KE) Nru 800/1999.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jibda japplika mis-7 ta' April 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' April 2004.

Labels: 3
5
6